# **K bodu č.**

**Stanovisko**

**hlavného kontrolóra Bratislavského samosprávneho kraja**

**k návrhu rozpočtu**

**Bratislavského samosprávneho kraja**

**na roky 2016 až 2018**

Bratislava

December 2015

V zmysle ustanovenia § 19e ods. 1 písm. c) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov predkladám odborné stanovisko k návrhu viacročného rozpočtu Bratislavského samosprávneho kraja (ďalej len „BSK“) na roky 2016 až 2018 (ďalej len “návrh rozpočtu”).

V súlade so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon“) je predkladaný návrh rozpočtu členený na rozpočet bežný (bežné príjmy a výdavky), rozpočet kapitálový (kapitálové príjmy a výdavky) a finančné operácie (príjmy a výdavky z finančných operácií).

|  |  |  |
| --- | --- | --- |
| Ukazovateľ | Príjmy (€) | Výdavky (€) |
| 1. bežné | 123 584 302,97 | 120 986 464,71 |
| 2. kapitálové | 9 308 240,34 | 18 772 384,07 |
| 3. finančné operácie | 10 102 715,35 | 3 236 409,88 |
| Spolu: | 142 995 258,66 | 142 995 258,66 |

**Rozpočet BSK na rok 2016** v súhrnnej sume **142 995 258,66 €** je navrhovaný ako vyrovnaný(*rozpočet r.2015 = 127 365 814,07 € ; r.2014 = 124 797 196,38 r. 2013 = 123 914 831,93 €;*).

Navrhovaný rozpočet na rok 2016, v porovnaní s predchádzajúcim rokom, zväčšil svoj objem o 12,27 %. Svojim objemom je porovnateľný so  skutočnosťou očakávanou v čerpaní rozpočtu v roku 2015, keď jeho celková výška je oproti očakávanej skutočnosti nižšia len o 1,24 % (1,8 mil. € ).

V zmysle § 9 ods. 1 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov BSK predkladá svoj rozpočet ako viacročný (2016 - 2018) s tým, že príjmy a výdavky rozpočtu na roky 2017 a 2018 nie sú záväzné.

Príjmová časť rozpočtu je členená na daňové príjmy, nedaňové príjmy, granty a transfery. Súčasťou návrhu sú tiež príjmy z finančných operácií (rezervný fond, zostatky z minulých rokov).

|  |  |  |  |  |  |
| --- | --- | --- | --- | --- | --- |
| Ukazovateľ | Schválený | Očakávaná | Návrh | Návrh | Návrh |
| (príjmy) | Rozpočet | skutočnosť | rozpočtu | rozpočtu | rozpočtu |
|  | 2015 | 2015 | 2016 | 2017 | 2018 |
| 1. daňové | 71 735 428,24 | 75 978 790,15 | 76 602 192,00 | 79 496 413,00 | 81 656 363,00 |
| 2. nedaňové | 8 996 039,84 | 9 349 414,90 | 11 414 485,43 | 9 845 129,18 | 9 150 745,18 |
| 3. granty a transfery | 43 476 050,77 | 46 396 513,45 | 44 875 865,88 | 55 458 424,09 | 51 653 771,49 |
| príjmy spolu: | 124 207 518,85 | 131 724 718,50 | 132 892 543,31 | 144 799 966,27 | 142 460 879,67 |
| príjmové fin. operácie | 3 158 295,22 | 13 073 137,79 | 10 102 715,35 | 3 600 000,00 | 0,00 |
| Príjmy celkom | 127 365 814,07 | 144 797 856,29 | 142 995 258,66 | 148 399 966,27 | 142 460 879,67 |

|  |  |  |  |  |
| --- | --- | --- | --- | --- |
|  |  |  |  |  |

Návrh rozpočtu BSK na rok 2016 v časti výdavkov je spracovaný a predložený aj v programovej štruktúre.

Výdavková časť rozpočtu je rozdelená na 14 programov, ktoré sa ďalej delia na podprogramy a  prvky.

|  |  |  |  |  |
| --- | --- | --- | --- | --- |
|  | |  |  |  |
| Číslo | | Program | Návrh rozpočtu | Návrh rozpočtu |
| progr. | | | na rok 2016 (€) | na rok 2015 (€) |
| P 1 | Plánovanie | | 8 732 177,03 | 8 618 811,50 |
| P 2 | Propagácia a marketing | | 635 426,92 | 300 000,00 |
| P 3 | Interné služby | | 19 671 144,17 | 13 054 984,86 |
| P 4 | Cestovný ruch | | 978 543,00 | 562 780,00 |
| P 5 | Bezpečnosť | | 500,00 | 500,00 |
| P 6 | Komunikácie | | 14 630 000,00 | 13 500 000,00 |
| P 7 | Doprava | | 10 178 000,00 | 10 275 000,00 |
| P 8 | Vzdelávanie | | 46 487 354,00 | 45 383 507,60 |
| P 9 | Šport | | 795 000,00 | 666 000,00 |
| P 10 | Kultúra | | 4 228 225,00 | 3 699 041,00 |
| P 11 | Sociálne zabezpečenie | | 24 778 575,51 | 23 725 439,37 |
| P 12 | Zdravotníctvo | | 922 200,00 | 863 000,00 |
| P 13 | Administratíva | | 5 554 618,00 | 4 593 841,00 |
| P 14 | Strateg. podpora verej. života a rozvoja regiónu | | 2 167 084,55 | 0,00 |
|  | Spolu: | | 139 758 848,78 | 125 242 905,33 |
| VFO | Výd. finančné operácie | | 3 236 409,88 | 2 122 908,74 |
|  | Programy P1-P14 a VFO | | 142 995 258,66 | 127 365 814,07 |

**Rozpočty BSK na roky 2015 až 2018 – prehľad rozpočtovaných výdavkov (€)**

Bežné výdavky

|  |  |  |  |  |  |  |
| --- | --- | --- | --- | --- | --- | --- |
|  | Program | 2015 SR | 2015 OS | 2016 N | 2017 N | 2018 N |
| 1 | Plánovanie, manažment | 4 605 761,23 | 5 845 668,67 | 6 047 177,03 | 6 650 605,46 | 5 523 930,37 |
| 2 | Propagácia a marketing | 300 000,00 | 337 500,00 | 635 426,92 | 525 000,00 | 500 000,00 |
| 3 | Interné služby | 8 113 530,42 | 8 884 540,01 | 10 613 144,17 | 7 677 988,86 | 7 391 088,86 |
| 4 | Cestovný ruch | 497 780,00 | 696 592,38 | 802 355,00 | 613 680,00 | 613 880,00 |
| 5 | Bezpečnosť | 500,00 | 500,00 | 500,00 | 500,00 | 500,00 |
| 6 | Komunikácie | 9 000 000,00 | 11 281 644,47 | 8 540 000,00 | 8 540 000,00 | 9 640 000,00 |
| 7 | Doprava | 10 275 000,00 | 10 035 000,00 | 10 178 000,00 | 10 414 800,00 | 10 657 600,00 |
| 8 | Vzdelávanie | 45 383 507,60 | 48 967 713,58 | 46 487 354,60 | 46 466 849,60 | 46 467 266,60 |
| 9 | Šport | 266 000,00 | 503 032,36 | 295 000,00 | 280 000,00 | 280 000,00 |
| 10 | Kultúra | 3 699 041,00 | 4 486 610,00 | 4 228 225,00 | 4 342 825,00 | 4 308 003,00 |
| 11 | Sociálne zabezpečenie | 23 718 439,37 | 24 539 711,60 | 24 675 379,44 | 24 538 155,93 | 24 513 049,42 |
| 12 | Zdravotníctvo | 863 000,00 | 913 000,00 | 922 200,00 | 912 200,00 | 902 200,00 |
| 13 | Administratíva | 4 593 841,00 | 4 693 841,00 | 5 554 618,00 | 5 554 618,00 | 5 554 618,00 |
| 14 | Strat. podp. verej.života... | 0,00 | 0,00 | 2 007 084,55 | 2 140 000,00 | 2 140 000,00 |
|  | Bežné výdavky – súhrn | 111 316 400,62 | 121 185 354,07 | 120 986 464,71 | 118 657 222,85 | 118 492 136,25 |
|  | Kapitálové výdavky |  |  |  |  |  |
|  | Program | 2015 SR | 2015 OS | 2016 N | 2017 N | 2018 N |
| 1 | Plánovanie, manažment | 4 013 050,27 | 3 960 049,87 | 2 685 000,00 | 15 570 000,00 | 10 418 000,00 |
| 2 | Propagácia a marketing | 0,00 | 0,00 | 0,00 | 0,00 | 0,00 |
| 3 | Interné služby | 4 941 454,44 | 11 327 296,22 | 9 058 000,00 | 5 425 000,00 | 4 730 000,00 |
| 4 | Cestovný ruch | 65 000,00 | 126 187,62 | 176 188,00 | 0,00 | 0,00 |
| 5 | Bezpečnosť | 0,00 | 0,00 | 0,00 | 0,00 | 0,00 |
| 6 | Komunikácie | 4 500 000,00 | 4 268 355,53 | 6 090 000,00 | 5 600 000,00 | 5 673 000,00 |
| 7 | Doprava | 0,00 | 0,00 | 0,00 | 0,00 | 0,00 |
| 8 | Vzdelávanie | 0,00 | 257 000,00 | 0,00 | 0,00 | 0,00 |
| 9 | Šport | 400 000,00 | 362 967,64 | 500 000,00 | 400 000,00 | 400 000,00 |
| 10 | Kultúra | 0,00 | 15 910,00 | 0,00 | 0,00 | 0,00 |
| 11 | Sociálne zabezpečenie | 7 000,00 | 57 000,00 | 103 196,07 | 57 000,00 | 57 000,00 |
| 12 | Zdravotníctvo | 0,00 | 0,00 | 0,00 | 0,00 | 0,00 |
| 13 | Administratíva | 0,00 | 0,00 | 0,00 | 0,00 | 0,00 |
| 14 | Strat. podp. verej. života... | 0,00 | 0,00 | 160 000,00 | 160 000,00 | 160 000,00 |
|  | Kapitálové výdavky | 13 926 504,71 | 20 374 766,88 | 18 772 384,07 | 27 212 000,00 | 21 438 000,00 |
|  |  |  |  |  |  |  |
|  | BV + KV spolu | 125 242 905,33 | 141 560 120,95 | 139 758 848,78 | 145 869 222,85 | 139 930 136,25 |
|  |  |  |  |  |  |  |
|  | výdavkové fin. operácie | 2 122 908,74 | 3 237 735,34 | 3 236 409,88 | 2 530 743,42 | 2 530 743,42 |
|  |  |  |  |  |  |  |
|  | Výdavky – súhrn | 127 365 814,07 | 144 797 856,29 | 142 995 258,66 | 148 399 966,27 | 142 460 879,67 |

*Legenda: SR = schválený rozpočet; OS = očakávaná skutočnosť; N = návrh rozpočtu*

**Analýza príjmovej časti rozpočtu a príjmových finančných operácií**

Vo svojom stanovisku porovnávam návrh rozpočtu na rok 2016 so schváleným rozpočtom roku 2015 (v niektorých prípadoch tiež s očakávanou skutočnosťou).

Základom príjmov v návrhu rozpočtu BSK sú daňové príjmy (daň z príjmov fyzických osôb) v predpokladanom objeme 76 602 192,00 € (2015 = 71 735 428,24 €). Spôsob a nastavenie systému tejto dane vyplýva z fiškálnej decentralizácie.

Granty a transfery (najmä finančné prostriedky z Ministerstva školstva, vedy, výskumu a športu SR na financovanie tzv. prenesených kompetencií) v celkovej výške 44 875 865,88 € (2015 = 43 476 050,77 €) sú špecifickou zložkou, vstupujú do príjmov a výdavkov, avšak celkový proces rozpočtovania neovplyvňujú, nakoľko vo výške, v akej sú zaradené do príjmovej časti rozpočtu, sú takisto zaradené do výdavkovej časti s určeným účelom ich použitia.

Nedaňové prímy 11 414 485,43 € (2015 = 8 996 039,84 €) plynú predovšetkým z administratívnych poplatkov, z prenájmu a predaja majetku a iných zdrojov, ktoré BSK získava z vlastnej činnosti, resp z činnosti organizácií v jeho zriaďovateľskej pôsobnosti.

Príjmy z finančných operácií v sume 10 102 715,35 € (2015 = 3 158 295,22 €) počítajú predovšetkým so zapojením prostriedkov z rezervného fondu (10 mil. €). S čerpaním finančných prostriedkov z tohto zdroja počíta aj návrh rozpočtu na  rok 2017 (1 mil. €), ktorý vo svojej príjmovej časti predpokladá tiež prijatie úveru vo výške 2,6 mil. €.

Príjmová časť rozpočtu vychádza z reálnych očakávaní vyplývajúcich z dohodnutých princípov pre prerozdeľovanie finančných prostriedkov plynúcich zo štátneho rozpočtu jednotlivým vyšším územným celkom.

**Prehľad príjmov a príjmových finančných operácií v rokoch 2013 až 2016**

|  |  |  |  |  |  |
| --- | --- | --- | --- | --- | --- |
| Druh príjmu | Skutočnosť | Skutočnosť | Očakávaná  skutočnosť (OS) | Návrh  rozpočtu | Porovnanie s OS |
|  | 2013 | 2014 | 2015 | 2016 | predch. roka |
| daňové príjmy | 67 442 520,61 | 72 236 151,78 | 75 978 790,15 | 76 602 192,00 | 623 401,85 |
| nedaňové príjmy | 6 958 506,17 | 5 415 874,42 | 9 349 414,90 | 11 414 485,43 | 2 065 070,53 |
| granty a transfery | 41 281 678,58 | 43 276 506,60 | 46 396 513,45 | 44 875 865,88 | -1 520 647,57 |
| príjmy z fin. operácií | 10 378 090,83 | 1 508 664,95 | 13 073 137,79 | 10 102 715,35 | -2 970 422,44 |
|  |  |  |  |  |  |
| Príjmy a PFO spolu | 126 060 796,19 | 122 437 197,75 | 144 797 856,29 | 142 995 258,66 | -1 802 597,63 |

Odhad dane z príjmov fyzických osôb na roky 2016 až 2018 vychádza z prognóz Inštitútu finančnej politiky.

**Daňové príjmy** v roku 2016 sú rozpočtované na úrovni 76 602 192,00 €**,** čo oproti schválenému rozpočtu na rok 2015 (71 735 428,24 €) znamenánárast o sumu 4 866 763,76 €. BSK očakáva rastúci trend výberu daní aj v nasledujúcich rokoch (2017 = 79 496 tis. €, 2018 = 81 656 tis. €).

BSK v rozpočte na rok 2016 počíta s medziročným zvýšením daňových príjmov o 6,78 %. Mierny medziročný nárast objemu daňových príjmov (+ 1,03 %) očakáva BSK aj v nasledujúcich rokoch (2017 = 3,78 %; 2018 = 2,72 %).

**Nedaňové príjmy** BSK sú tvorené príjmami úradu a príjmami zariadení v  zriaďovateľskej pôsobnosti BSK (príjmy z podnikania a z vlastníctva majetku, administratívne a iné poplatky a platby a úroky z domácich a zahraničných úverov, pôžičiek a vkladov a príjmy zo zariadení pôsobiacich v oblasti vzdelávania a sociálnych služieb).

Nedaňové príjmy v roku 2016 sú rozpočtované v sume 11 414 485,43 € (2015 = 8 996 039,84 €),čo je nad úrovňou očakávanej skutočnosti roku 2015 (9 349 414,90 €) ako aj úrovňou schváleného rozpočtu na rok 2015 (8 996 039,84 €). Podstatný vplyv na túto položku rozpočtu má plánovaná výška kapitálových príjmov, ktoré sú v návrhu rozpočtu na rok 2016 stanovené v sume 6,5 mil. € (2015 = 4 mil. €).

**Granty a transfery** sa členia na bežné tuzemské granty a transfery, bežné zahraničné transfery a kapitálové tuzemské granty a transfery. Do tejto časti rozpočtu sú zahrnuté aj príjmy z projektov, financovaných Európskou úniou. V roku 2016 sú granty a transfery rozpočtované v celkovej sume 44 875 865,88 €, čo je oproti schválenému rozpočtu roku 2015 (43 476 050,77 €) viac o 1 399 815,11 €. Bežné tuzemské granty a transfery sú rozpočtované vo výške 41 607 625,54 € (2015 = 39 573 253,88 €), bežné zahraničné transfery (ENPI – záverečná fáza projektu cezhraničnej spolupráce v rámci podprogramu Interact) 460 000,00 € (2015 = 750 000,00 €) a kapitálové tuzemské granty a transfery sú rozpočtované vo výške 2 808 240,34 € (2015 = 3 152 796,89 €).

**Tuzemské granty a transfery – bežné** sú zastúpené predovšetkým dotáciami zo štátneho rozpočtu na vzdelávanie, ktoré sú BSK poskytované cez  MŠ SR a KŠÚ (2016 = 38 857 €  tis. €; OS 2015 = 39 441 tis. €), grantmi a transfermi v oblasti sociálneho zabezpečenia (154 824,56 €), pričom  transfery z MŠ SR sú účelovo určené predovšetkým na financovanie tzv. prenesených kompetencií.

Interact II, SO/RO a projekty financované EÚ sú v rozpočtovanej položke zadefinované sumou 2 450 tis. €.

**Bežné zahraničné transfery –** ENPI 460 tis. € (OS 2015=715 tis.)

**Tuzemské granty a transfery – kapitálové** (2 808 tis. €; OS 2015 = 3 865 tis. €) zahŕňajú predovšetkým finančné prostriedky na projekty financované EÚ (1 706 tis. €), položky súvisiace s projektom MUNSSEF (706 tis. €).

**Príjmové finančné operácie** – v príjmoch rozpočtu na rok 2016 sú rozpočtované v sume 10 103 tis. € (OS 2015 = 13 073 tis. €). BSK cez tieto operácie plánuje v roku 2016 zapojiť do rozpočtu prostriedky rezervného fondu v objeme 10 mil. € a zostatky z minulých rokov (103 tis. €).

**Analýza výdavkovej časti rozpočtu a výdavkových finančných operácií z pohľadu programového rozpočtu**

V návrhu rozpočtu predkladá BSK aj návrh rozpočtu v jeho  programovej štruktúre. Rozpočet, vo svojej výdavkovej časti rozdelený na 14 programov, sa delí na podprogramy a tie ďalej na prvky. V jednotlivých prvkoch, podprogramoch a programoch, popri určenej zodpovednosti, sú vymedzené ciele, merateľné ukazovatele a plánované hodnoty.

Rozpočet BSK zároveň obsahuje zákonom stanovenú prehľadnú a výstižnú ekonomickú klasifikáciu.

**Prehľad výdavkov a výdavkových finančných operácií podľa programového rozpočtu**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  | | | |  | | | |  | | | |  | | | |  | | | |
| Program | | | | | schvál. R 2015 | | | | návrh R 2016 | | | | návrh R 2017 | | | | návrh R 2018 | | | |
| 1 | Plánovanie, manažm. a kontrola | | | | 8 618 811,50 | | | | 8 732 177,03 | | | | 22 220 605,46 | | | | 15 941 930,37 | | | |
| 1.1 | výkon funkcie preds., podpreds. a posl. | | | | 1 384 414,00 | | | | 1 075 307,72 | | | | 973 919,00 | | | | 913 919,00 | | | |
| 1.2 | zahr. vzťahy a Európske záležitosti | | | | 120 000,00 | | | | 242 020,00 | | | | 142 020,00 | | | | 142 020,00 | | | |
| 1.3 | územ. plán., GIS, ŽP, stratég. a riad. proj. | | | | 4 717 438,52 | | | | 4 805 341,35 | | | | 19 284 532,46 | | | | 13 053 920,46 | | | |
| 1.4 | Kontrola | | | | 10 500,00 | | | | 13 300,00 | | | | 12 600,00 | | | | 12 600,00 | | | |
| 1.5 | daňová a rozpočtová politika | | | | 446 868,01 | | | | 433 424,03 | | | | 412 414,07 | | | | 423 840,98 | | | |
| 1.6 | právne služby | | | | 75 000,00 | | | | 100 000,00 | | | | 100 000,00 | | | | 100 000,00 | | | |
| 1.7 | Interact II; Interact III | | | | 1 619 443,06 | | | | 1 705 955,93 | | | | 942 991,93 | | | | 943 501,93 | | | |
| 1.8 | implement. proj. oper. progr. Brat. Kraja | | | | 245 597,81 | | | | 356 828,00 | | | | 352 128,00 | | | | 352 128,00 | | | |
| 2 | Propagácia a marketing | | | | 300 000,00 | | | | 635 426,92 | | | | 525 000,00 | | | | 500 000,00 | | | |
| 3 | Interné služby | | | | 13 054 984,86 | | | | 19 671 144,17 | | | | 13 102 988,86 | | | | 12 121 088,86 | | | |
| 3.1 | správa a evidencia majetku | | | | 1 417 378,50 | | | | 1 739 537,00 | | | | 1 698 937,00 | | | | 1 699 037,00 | | | |
| 3.2 | informačno-technolog. Systém | | | | 1 602 606,36 | | | | 3 283 832,42 | | | | 2014 832,42 | | | | 2 014 832,42 | | | |
| 3.3 | majetok, investície, údržba | | | | 10 035 000,00 | | | | 14 647 774,75 | | | | 9 389 219,44 | | | | 8 407 219,44 | | | |
| 4 | Cestovný ruch | | | | 562 780,00 | | | | 978 543,00 | | | | 613 680,00 | | | | 613 680,00 | | | |
| 5 | Bezpečnosť | | | | 500,00 | | | | 500,00 | | | | 500,00 | | | | 500,00 | | | |
| 6 | Komunikácie | | | | 13 500 000,00 | | | | 14 630 000,00 | | | | 14 140 000,00 | | | | 15 313 000,00 | | | |
|  | | | Program | | | | | schvál. R 2015 | | | | návrh R 2016 | | | | návrh R 2017 | | | | návrh R 2018 | | |
| 7 | | | Doprava | | | | | 10 275 000,00 | | | | 10 178 000,00 | | | | 10 414 800,00 | | | | 10 657 600,00 | | |
| 7.1 | | | železničná doprava | | | | | 350 000,00 | | | | 360 000,00 | | | | 646 800,00 | | | | 657 600,00 | | |
| 7.2 | | | autobusová doprava | | | | | 9 175 000,00 | | | | 9 168 000,00 | | | | 9 118 000,00 | | | | 9 350 000,00 | | |
| 7.3 | | | Bratislavská integrovaná dopr. | | | | | 750 000,00 | | | | 650 000,00 | | | | 650 000,00 | | | | 650 000,00 | | |
| 8 | | | | Vzdelávanie | | | 45 383 507,60 | | | | 46 487 354,60 | | | | 46 466 849,60 | | | | 46 467 266,60 | | | |
| 8.1 | | | | školský úrad | | | 33 797,00 | | | | 34 865,00 | | | | 34 865,00 | | | | 34 865,00 | | | |
| 8.2 | | | | všeobecné vzdelávanie | | | 10 154 941,00 | | | | 10 200 594,00 | | | | 10 200 594,00 | | | | 10 200 594,00 | | | |
| 8.3 | | | | odborné vzdelávanie | | | 26 644 155,60 | | | | 27 852 856,32 | | | | 27 853 251,32 | | | | 27 853 668,32 | | | |
| 8.4 | | | | školské stravovanie | | | 964 678,00 | | | | 860 102,00 | | | | 860 102,00 | | | | 860 102,00 | | | |
| 8.5 | | | | školské ubytovanie | | | 2 295 813,00 | | | | 1 812 830,00 | | | | 1 812 830,00 | | | | 1 812 830,00 | | | |
| 8.6 | | | | voľnočasové aktivity | | | 1 077 614,00 | | | | 956 686,00 | | | | 956 686,00 | | | | 956 686,00 | | | |
| 8.7 | | | | neštát. zriaď. ZUŠ a škol. zariad. | | | 1 879 863,00 | | | | 1 879 863,00 | | | | 1 879 863,00 | | | | 1 879 863,00 | | | |
| 8.8 | | | | stradiská odbornej praxe | | | 489 089,00 | | | | 497 950,00 | | | | 497 950,00 | | | | 497 950,00 | | | |
| 8.9 | | | | ostatné výdavky na školstvo | | | 1 913 557,00 | | | | 2 391 608,28 | | | | 2 370 708,28 | | | | 2 370 708,28 | | | |
| 9 | | | | Šport | | | 666 000,00 | | | | 795 000,00 | | | | 680 000,00 | | | | 680 000,00 | | | |
| 10 | | | | Kultúra | | | 3 699 041,00 | | | | 4 228 225,00 | | | | 4 342 825,00 | | | | 4 308 503,00 | | | |
| 10.1 | | | | manaž, kult., kult. podujati, ich market. | | | 113 800,00 | | | | 349 300,00 | | | | 278 400,00 | | | | 438 400,00 | | | |
| 10.2 | | | | program bol zrušený | | |  | | | |  | | | |  | | | |  | | | |
| 10.3 | | | | Divadlá | | | 2 740 598,00 | | | | 2 921 680,00 | | | | 3 025 680,00 | | | | 2 823 200,00 | | | |
| 10.4 | | | | Malokarp. múzeum v Pezinku | | | 303 289,00 | | | | 315 606,00 | | | | 315 606,00 | | | | 317 000,00 | | | |
| 10.5 | | | | Malokarp. osvet. stred. v Modre | | | 276 400,00 | | | | 348 903,00 | | | | 430 403,00 | | | | 435 403,00 | | | |
| 10.6 | | | | Malokarp. knižnica v Pezinku | | | 264 954,00 | | | | 292 736,00 | | | | 292 736,00 | | | | 294 000,00 | | | |
| 11 | | | | Sociálne zabezpečenie | | | 23 725 439,37 | | | | 24 778 575,51 | | | | 24 595 155,93 | | | | 24 570 049,42 | | | |
| 11.1 | | | | zariadenia sociálnych služieb | | | 15 911 597,34 | | | | 16 326 145,29 | | | | 16 187 069,18 | | | | 16 172 353,24 | | | |
| 11.2 | | | | zariadenia pestúnskej starostlivosti | | | 17 490,00 | | | | 17 490,00 | | | | 10 390,57 | | | | 0,00 | | | |
| 11.3 | | | | porad. a manažm. sociál. infraštr. | | | 676 352,03 | | | | 734 940,22 | | | | 697 696,18 | | | | 697 696,18 | | | |
| 11.4 | | | | príspevky neštátnym subjektom | | | 7 120 000,00 | | | | 7 700 000,00 | | | | 7 700 000,00 | | | | 7 700 000,00 | | | |
| 12 | | | | Zdravotníctvo | | | 863 000,00 | | | | 922 200,00 | | | | 912 200,00 | | | | 902 200,00 | | | |
| 13 | | | | Administratíva | | | 4 593 841,00 | | | | 5 554 618,00 | | | | 5 554 618,00 | | | | 5 554 618,00 | | | |
| 14 | | | | Strategická podpora verej. života a rozvoja  regiónu | | |  | | | | 2 167 084,55 | | | | 2 300 000,00 | | | | 2 300 000,00 | | | |
| výdavky (bežné a kapitál.) spolu | | | | | | | 125 242 905,23 | | | | 139 758 848,78 | | | | 145 869 222,85 | | | | 139 930 136,25 | | | |
|  | | | |  | | |  | | | |  | | | |  | | | |  | | | |
| výdavkové fin. operácie | | | | | | | 2 122 908,74 | | | | 3 236 409,88 | | | | 2 530 743,42 | | | | 2 530 743,42 | | | |
|  | | | |  | | |  | | | |  | | | |  | | | |  | | | |
| výdavky a výd. fin. operácie spolu | | | | | | | 127 365 814,07 | | | | 142 995 258,66 | | | | 148 399 966,27 | | | | 142 460 879,67 | | | |

**Program 1: Plánovanie, manažment a kontrola**

|  |  |
| --- | --- |
|  |  |

Do programu sú ako podprogramy zahrnuté: výkon funkcie predsedu, podpredsedov a poslancov zastupiteľstva BSK, zahraničné vzťahy a  Európske záležitosti, územné plánovanie, GIS, ŽP, stratégia a riadenie projektov, kontrola, daňová a rozpočtová politika, právne služby, Interact III a implementácia projektov operačného programu Bratislavského kraja. V návrhu rozpočtu na rok 2016 vyčlenená suma  8 732 177,03 € je oproti rozpočtu na rok 2015 (8 618 811,50 €) o 113 365,53 € (+ 1,32 %) viac. Popis aktivít podporovaných z tohto programu je uvedený na str. 16 a 17 predloženého návrhu rozpočtu.

**Program 2: Propagácia a marketing**

Výdavky rozpočtu v tomto programe sú určené na prezentáciu činnosti BSK a  poskytovanie informácií o dianí na území nášho regiónu.

Do tohto programu patrí zabezpečovanie agentúrneho spravodajského servisu, denného elektronického monitoringu tlače a denného prehľadu najdôležitejších tém, správa nástrojov tzv. nových médií (Facebook, Flicker, Smartphone aplikácie) a online vysielanie prenosov zo zastupiteľstva prostredníctvom webstránky. Okrem toho sem patrí zabezpečenie vydávania mesačníka Bratislavský kraj, inzertná spolupráca s regionálnymi printovými a elektronickými médiami, propagácia stredných škôl v zriaďovateľskej pôsobnosti BSK. Z programu sú zabezpečované aj reklamné predmety. Rozpočtované prostriedky na rok 2015 v sume 635 426,92 € sú oproti roku 2015 vyššie o 335 426,92 €. Zvýšenie súvisí s projektmi, ktoré budú realizované počas slovenského predsedníctva v Rade EÚ.

|  |  |
| --- | --- |
|  |  |

**Program 3: Interné služby**

Tento program tvoria podprogramy (správa a evidencia majetku; informačno-technologický systém; majetok – investície, údržba) zabezpečujúce plynulý a efektívny chod úradu BSK. V návrhu rozpočtu na rok 2016 je v tomto programe rozpočtovaná suma 19 671 144,17 €. V porovnaní s predchádzajúcim rokom je rozpočtovaná suma programu vyššia o 6 616 159,31 € (50,68 %), keď návrh rozpočtu predpokladá zvýšené použitie finančných prostriedkov v podprograme 3.3 majetok – investície, údržba (+ 4 613 tis. €; + 45,97 %). Súčasťou tohto navýšenia sú investičné akcie zamerané na rekonštrukcie a veľkú údržbu majetku BSK (oprava striech kaštieľa v Malinove a SPŠ Drieňová, oprava terasy polikliniky v Karlovej Vsi, rekonštrukciu Bratislavského bábkového divadla, opravu kotolne DSS v Stupave, opravu rozvodov v SOŠ polygrafickej).

**Program 4: Cestovný ruch**

V  programe rozpočtované prostriedky v sume 978 543,00 € sú oproti rozpočtu na  rok 2015 (562 780,00 €) vyššie o 415 763,00 € (+ 73,88 %). Uvedené zvýšenie rozpočtu korešponduje so snahou BSK prezentovať kultúru, históriu a prírodné krásy regiónu v spojitosti s predsedníctvom SR v Rade EÚ, podporiť aktivity zamerané na skvalitnenie služieb CR v jednotlivých destináciách, podieľať sa na príprave regionálnych podujatí, pokračovať v značení kultúrnych a turistických cieľov, rozvoji cykloturistiky.

**Program 5: Bezpečnosť**

BSK v rámci tohto programu zabezpečuje úlohy v oblasti civilnej ochrany. V roku 2016 sú rozpočtované prostriedky na úrovni predchádzajúceho rozpočtu v sume 500,00 €. Rozpočtované finančné prostriedky sú určené na zabezpečenie odborného vzdelávania v danej oblasti.

**Program 6: Komunikácie**

Objem rozpočtovaných finančných prostriedkov na rok 2016 v sume 14 630 000,00 € je oproti roku 2015 (13 500 000,00 €) väčší o 1 130 tis. € (8,37 %).

Cieľom tohto programu je zabezpečenie zjazdnosti a stabilizovanie technického stavu ciest.

Bežnú údržbu ciest vo vlastníctve BSK zabezpečuje organizácia poverená výkonom údržby a správy ciest II. a III. triedy (Regionálne cesty Bratislava, a. s.). Na jej zabezpečenie sú v programe, ako bežné výdavky, rozpočtované finančné prostriedky v sume 8 540 tis. €. Zostávajúce prostriedky vo výške 6 090 tis. € sú (ako kapitálové výdavky) určené na rekonštrukcie najviac opotrebovaných úsekov ciest.

**Program 7: Doprava**

V rámci tohto programu Bratislavský samosprávny kraj financuje podprogramy železničná doprava, autobusová doprava a Bratislavská integrovaná doprava.

Rozpočtované prostriedky v sume 10 178 tis. € zostávajú na úrovni predchádzajúceho roka. V porovnaní s rokom 2015 (10 275 tis. €) sú nižšie o  97 tis. € (-0,94 %). Na železničnú dopravu sú v roku 2016 rozpočtované prostriedky v celkovej sume 360 000,00 € (2015 = 350 000,00 €), na autobusovú dopravu v sume 9 168 000,00 € (2015 = 9 175 000,00 €) a BID v sume 650 000,00 € (2015 = 750 000,00 €). Finančné prostriedky v podprograme autobusová doprava sú vyčlenené na úhradu straty z poskytovania výkonov vo verejnom záujme.

**Program 8: Vzdelávanie**

Na celkových plánovaných výdavkoch BSK na rok 2016 sa program vzdelávanie podieľa 33,26 %. V tomto programe sú zahrnuté podprogramy: školský úrad, všeobecné vzdelávanie, odborné vzdelávanie, školské stravovanie, školské ubytovanie, voľno-časové aktivity, neštátni zriaďovatelia ZUŠ a školských zariadení, strediská odbornej praxe a ostatné výdavky na školstvo. Na rok 2015 sú v tomto programe rozpočtované prostriedky v sume 46 487 354,60 €, čo je oproti roku 2015 (45 383 507,60 €) o 1 103 847,00 € (2,43 %) viac (v tom: odborné vzdelávanie (+4,54 %=1 209 tis. €); ostatné výdavky na školstvo (+ 24,98 % = 478 tis. €), školské ubytovanie (- 483 tis. € = - 21,04 %), školské stravovanie (- 105 tis. € = -10,84 %).

**Program 9: Šport**

Platná legislatíva ukladá samosprávnemu kraju vytvárať podmienky na rozvoj telesnej kultúry, rozpracovať koncepciu a program rozvoja telesnej kultúry na podmienky kraja, koordinovať rozvoj telesnej kultúry.

Program je zameraný na podporu rôznorodých športových aktivít všetkých vekových kategórií obyvateľov kraja.

V rozpočte na rok 2016 je na tento program vyčlenená celková suma finančných prostriedkov v objeme 795 tis. €, čo je o 19,37 % (129 tis. €) viac ako v predchádzajúcom roku (2015 = 666 tis. €).

**Program 10: Kultúra**

BSK okrem vlastnej agendy vykonáva činnosť na tomto úseku prostredníctvom kultúrnych inštitúcií vo svojej zriaďovateľskej pôsobnosti. Pri zabezpečovaní úloh programu spolupracuje tiež s kultúrnymi zariadeniami samospráv miest a obcí, s národnými inštitúciami a neziskovými organizáciami, občianskymi a profesijnými združeniami a zahraničnými partnermi. Program zahŕňa podprogramy manažment kultúry, kultúrne podujatia a ich marketing, divadlá (Aréna, Astorka Korzo 90, LUDUS, Bratislavské bábkové divadlo), Malokarpatské múzeum v Pezinku, Malokarpatské osvetové stredisko v Modre a Malokarpatskú knižnicu v Pezinku.

Celkovo je na tento program v roku 2016 vyčlenená suma 4 228 225,00 €, čo je oproti rozpočtu na rok 2015 (3 699 041,00 €) viac o 529 184,00 € (14,31 %).

Zvýšenie sa prejaví v rozpočtoch divadiel (181 082,00 €), Malokarpatského osvetového strediska v Modre (+ 72 503,00 €), Malokarpatskej knižnice v Pezinku (+27 782,00 €), ale v spojitosti s nadchádzajúcim predsedníctvom SR v Rade EÚ predovšetkým v podprograme 10.1 Manažment kultúry, kultúrne podujatia a ich marketing (+235 500,00 €).

**Program 11: Sociálne zabezpečenie**

BSK v rámci programu zabezpečuje v kraji sociálne služby a sociálnoprávnu ochranu detí a sociálnu kuratelu.

Na zabezpečenie všetkých aktivít a činností v rámci tohto programu financuje podprogramy: Zariadenia sociálnych služieb, Zariadenia pestúnskej starostlivosti, Poradenstvo a manažment sociálnej infraštruktúry a Príspevky neštátnym subjektom, pričom nevyužíva len vlastné zariadenia, ale spolupracuje  tiež s obcami a neštátnymi subjektmi.

V rozpočte na rok 2016 je na tento program vyčlenená suma 24 778 575,51 €, čo je oproti schválenému rozpočtu na rok 2015 (23 725 439,37 €) o 1 053 136,14 € (+ 4,44 %) viac (v tom: zariadenia sociálnych služieb + 414 547,95 €/+2,61 %; príspevky neštátnym subjektom + 580 000,00 €/+8,15 %).

|  |  |
| --- | --- |
|  |  |

**Program 12: Zdravotníctvo**

V rámci programu Zdravotníctvo sú plánované výdavky vyčlenené na školenia, kurzy, semináre, obstaranie odbornej literatúry, realizáciu projektov a štúdií, dezinsekciu a deratizáciu, ale najmä na kooperáciu pri  zachovaní Ústavnej pohotovostnej služby v regióne Záhorie (Malacky = 580 tis. €). Celkove je na tento program v rozpočte vyčlenená suma 922 200,00 € čo je o 59 200,00 € (6,86 %) viac ako predpokladal rozpočet na rok 2015 (2015 = 863 000,00 €).

|  |  |
| --- | --- |
|  |  |

**Program 13: Administratíva**

Suma rozpočtovaná na tento program (5 554 618,00 €) je  oproti rozpočtu na rok 2015 (4 593 841,00 €) zvýšená o  960 777,00 € (20,91 %).

V  programe sú rozpočtované finančné prostriedky na úhradu miezd a ostatných osobných vyrovnaní, povinných odvodov do poisťovní za zamestnancov Úradu BSK, vrátane ich valorizácie (2016 = 5 377 tis; 2015 = 4 377 tis. €). V bežných transferoch sú zahrnuté výdavky na odchodné, odstupné a na nemocenské dávky (60 000,00 €). Rozpočet podpoložky určenej v programe na tovary a služby v sume 118 000,00 € je medziročne znížený o 24,55 %.

**Program 14: Strategická podpora verejného života a rozvoja regiónu**

Do novovytvoreného programu s rozpočtom v sume 2 167 084,55 € sú, resp. budú zahrnuté projekty realizované v rámci dotačného programu BSK podľa VZN č. 6/2012. V rámci programu budú podporované aktivity  realizované v oblasti kultúry a cestovného ruchu, športu, voľného času, životného prostredia, dopravy, sociálnych vecí a vzdelávania.

**Výdavkové finančné operácie** v sume **3 236 409,88 €** (OS 2015 = 2 122 908,74 €) sú súčtom ročných splátok istín z jednotlivých úverov čerpaných BSK v minulom období od EIB, KB a OTP.

|  |  |  |  |  |
| --- | --- | --- | --- | --- |
| *Ukazovateľ* | *Návrh rozpočtu* | Schválený rozpočet | Rozdiel (€) | Rozdiel |
|  | na rok 2016 | na rok 2015 |  | (%) |
| Bežné príjmy | 123 584 302,97 | 117 054 721,96 | 6 529 581,01 | 5,58 |
| Bežné výdavky | 120 986 464,71 | 111 316 400,62 | 9 670 064,09 | 8,69 |
| Bilancia bežného rozpočtu | 2 597 838,26 | 5 738 321,34 | -3 140 483,08 |  |
| Kapitálové príjmy | 9 308 240,34 | 7 152 796,89 | 2 155 443,45 | 30,13 |
| Kapitálové výdavky | 18 772 384,07 | 13 926 504,71 | 4 845 879,36 | 34,80 |
| Bilancia kapitálového rozpočtu | -9 464 143,73 | -6 773 707,82 | -2 690 435,91 |  |
| Bilancia rozpočtu celkom | -6 866 305,47 | -1 035 386,48 | -5 830 918,99 |  |
| Príjmové finančné operácie | 10 102 715,35 | 3 158 295,22 | 6 944 420,13 | 219,88 |
| Výdavkové finančné operácie | 3 236 409,88 | 2 122 908,74 | 1 113 501,14 | 52,45 |
| Bilancia finančných operácií | 6 866 305,47 | 1 035 386,48 | 5 830 918,99 |  |
| Príjmy a príjmové fin. operácie | 142 995 258,66 | 127 365 814,07 | 15 629 444,59 | 12,27 |
| Výdavky a výdavkové fin. operácie | 142 995 258,66 | 127 365 814,07 | 15 629 444,59 |  |

Vyrovnanosť rozpočtu na rok 2016 je zabezpečená prebytkom bilancie finančných operácií.

**Dlhová služba BSK**

V spojitosti s predkladaným návrhom rozpočtu na roky 2016 - 2018 som posúdil tiež vývoj dlhovej služby, ktorej kritériá stanovujú parametre celkovej zadlženosti BSK a zároveň určujú možnosť čerpania ďalších návratných zdrojov financovania.

Pri preverovaní uvedených skutočností som vychádzal z údajov záverečného účtu za rok 2014, očakávaného stavu vývoja bežných príjmov v roku 2015, ako aj prognóz stanovených v navrhovanom rozpočte na nadchádzajúce roky.

Do prognózy vývoja dlhovej služby ako aj návrhu rozpočtu BSK na rok 2016 - 2018 je započítaný úver, ktorý BSK prijal, resp. prijme v rámci programu na podporu rozvoja energetickej efektívnosti (projekt MunSEFF) čím sa prechodne zvýši objem istín z poskytnutých úverov. Prognóza v roku 2016  zároveň počíta so splátkami istín spolu v sume 3,236 mil. €. Predpokladaná úroveň zostatku istín ku koncu roka 2016 spolu vo výške 36 427 756,58 € by tak, oproti stavu ku koncu roka 2015, mala byť nižšia.

V zmysle ustanovení § 17 ods. 6 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov pri dodržiavaní stanovených podmienok na prijatie návratných zdrojov financovania je možné celkovú sumu dlhu vyššieho územného celku čerpať tak, aby návratné zdroje financovania neprekročili 60 % skutočných bežných príjmov predchádzajúceho rozpočtového roka, pričom zároveň suma ročných splátok návratných zdrojov financovania, vrátane úhrady výnosov, nesmie prekročiť 25 % skutočných bežných príjmov predchádzajúceho rozpočtového roka.

BSK v predložených dokumentoch predpokladá, že vývoj dlhovej služby v dotknutom období (v rokoch 2015 - 2018) bude nasledovný:

|  |  |  |
| --- | --- | --- |
| Rok | Zostatok istiny k 31.12. | Bežné príjmy predchádzajúceho roka |
|  |  |  |
| 2014 | 37 082 649,14 € | 113 482 746 |
| 2015 | 38 958 500,00 € | 119 319 219 |
| 2016 | 36 427 756,58 € | 123 860 180 |
| 2017 | 33 897 013,16 € | 123 584 303 |
| 2018 | 31 366 269,74 € | 126 795 666 |

Z vyššie uvedenej tabuľky je zrejmé, že BSK (v období súvisiacom s predkladaným rozpočtom) spĺňa kritériá stanovené v § 17 ods. 6 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Zároveň spĺňa kritériá podľa požiadavky EIB, ktorá limituje podiel splátok istín, vrátane príslušenstva 15-timi % bežných príjmov.

**Záver**

Pri spracovávaní odborného stanoviska som predložený návrh rozpočtu posúdil z hľadiska súladu so všeobecne záväznými právnymi predpismi:

* zákonom č. 302/2001 Z. z. o samospráve vyšších územných celkov v znení neskorších predpisov (ďalej len „zákon o samosprávnych krajoch“),
* zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“),
* zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách územnej samosprávy“).

Po oboznámení sa s predloženým návrhom rozpočtu na roky 2016 - 2018,  jeho posúdením a analýzou konštatujem, že:

1. Predkladaný návrh viacročného rozpočtu na roky 2016 až 2018 je zostavený v súlade s § 9 ods. 1 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov na obdobie troch rozpočtových rokov. Súčasťou viacročného rozpočtu je rozpočet na kalendárny rok 2016.
2. Návrh programového rozpočtu zohľadňuje príslušné ustanovenia zákona č. 564/2004 Z. z. o rozpočtovom určení výnosu dane z príjmov územnej  samospráve v znení neskorších predpisov.
3. **Rozpočet** na rok 2016 je zostavený ako **vyrovnaný** vo výške **142 995 258,66 €.** Bilancia bežného rozpočtu (s prebytkom 2 597 838,26 €) a bilancia finančných operácií (s prebytkom 6 866 305,47 €), sú použité na krytie kapitálové rozpočtu v súlade s § 10 ods. 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.
4. Návrh rozpočtu na rok 2016 obsahuje programy, podprogramy a prvky vyššieho územného celku. Výdavky rozpočtu sú takto rozpísané na konkrétne programy, podprogramy a prvky so zadefinovaným účelom a komentárom.
5. Návrh rozpočtu Bratislavského samosprávneho kraja na roky 2016 až 2018 bol v súlade s § 9 ods. 3  zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov v stanovenej lehote verejne prístupný (úradná tabuľa vo vestibule BSK + elektronická tabuľa).
6. V rozpočte verejnej správy, pri sledovaní plnenia rozpočtu verejnej správy a pri pohyboch na účtoch finančných aktív bola uplatnená rozpočtová klasifikácia, podľa ktorej sa jednotne určujú a triedia príjmy a výdavky rozpočtu verejnej správy vrátane ich vecného vymedzenia a finančné operácie s finančnými aktívami. Konštatujem, že návrh rozpočtu na rok 2016, v súlade s § 4 ods. 4 zákona č. 523/2004 o rozpočtových pravidlách verejnej správy a o zmene a doplnení niektorých zákonov, ekonomickú klasifikáciu obsahuje.
7. Podľa úverovej zadlženosti k 30. 11. 2015, údajov dlhovej služby a záverečného účtu BSK za rok 2014, v zmysle zákonom stanovených kritérií konštatujem, že podľa predloženého návrhu čerpania úverových prostriedkov sú dodržané požadované kritériá § 17 ods. 6 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. V predkladanom návrhu na čerpanie prostriedkov z úverového rámca EIB je splnená aj požiadavka EIB dodržania 15 % bežných príjmov pre určenie možnosti splátok ďalšieho dlhu.

Na základe vyššie uvedeného odporúčam poslancom Zastupiteľstva Bratislavského samosprávneho kraja predložený návrh rozpočtu BSK na roky 2016 až 2018

**schváliť**.

Bratislava 10. 12. 2015

Ing. Štefan Marušák

hlavný kontrolór